## 5.5 Precision Pistol Competition (PPC)

|  |  |
| --- | --- |
| 5.5.1 | **Generelt**For å kunne delta i trening eller konkurranse i PPC-øvelser, må skytteren være registrert med eget WA-nummer i WA1500 sin database, eller ha gjennomgått særskilt PPC innføringskurs. |
| 5.5.2 | **Konkurranseregler**For samtlige PPC-øvelser gjelder regelverket til World Association 1500 ([www.wa1500.org](http://www.wa1500.org)), herunder regler om kaliber, kulevekt og faktor. For nasjonale konkurranser gjøres det likevel enkelte tilpasninger i våpenspesifikasjonene for gruppe P4 til P9.Det konkurreres i følgende våpengrupper:***P1: Revolver 1500*** *(150 skudd)*WA1500 regelverk gjelder.***P2: Pistol 1500*** *(150 skudd)*WA1500 regelverk gjelder.***P3: Open Match*** *(60 skudd)*WA1500 regelverk gjelder.***P4: Standard Revolver 6’’*** *(60 skudd)*Som for Revolver (1R) i feltreglementet, men pipelengde maks. 6’’ (152,4 mm).***P5: Standard Pistol 5’’*** *(60 skudd)*Som for Militærpistol (1M) i feltreglementet, men pipelengde maks. 5’’ (127,0 mm).***P6: Standard Revolver 4’’*** *(48 skudd)*Som for Revolver (1R) i feltreglementet, men pipelengde maks. 4’’ (101,6 mm).***P7: Standard Revolver 2,75’’*** *(48 skudd)*Som for Revolver (1R) i feltreglementet, men pipelengde maks. 3’’ (76,2 mm).***P8: Standard Revolver 2,75’’ 5 skudd*** *(40 skudd)*Som for Revolver (1R) i feltreglementet, men pipelengde maks. 3’’ (76,2 mm).***P9: Standard Pistol FS*** *(48 skudd)*Som for Mil.pistol (1M) i feltreglementet, men pipelengde maks. 5,5’’ (139,7 mm).Våpen med justerbare sikter kan benyttes, men justering av sikter etter ankomst til standplass er ikke tillatt.***P10: Modified 1500*** *(150 skudd)*Som Open Match, men med rødpunktsikte.(Detaljerte våpenspesifikasjoner kommer fra WA1500). |
| 5.5.3 | **Klasser**Alle deltagere skyter i Åpen klasse. |
| 5.5.4 | **Skivemateriell**Normalt benyttes PPC-skive som angitt i WA1500 sitt reglement.Ved standplasser som etter reglementet skal skytes på 50 m avstand, kan det i nasjonale konkurranser benyttes redusert skive som settes opp på 25 m avstand. Skiven skal ha målene 300 x 630 mm, se skisse.Resultat i stevner hvor redusert skive benyttes, skal ikke registreres i WA1500 sin database. |
| 5.5.5 | **Lagleders oppgaver**Ved nasjonale stevner og NM kan lagleder være en av de to skytterne i laget.Stevneledelsen eller arrangørklubben kan være lagleder for en annen klubb dersom det er behov for det, forutsatt at lagleder ikke deltar i øvelsen. |
| 5.5.6 | **Rekorder**Nasjonale rekorder kan kun settes ved NM eller internasjonale konkurranser der det er satt jurykrav for kontroll av skiver ved en forutbestemt poengsum.Det kan ikke rapporteres internasjonale rekorder til WA1500 i øvelser skutt med våpen som ikke fullt ut er i samsvar med WA1500 sitt regelverk. |